stanford-oval/wikipedia huggingface dataset:
טיקטוק בילבורד טופ 50
שירים שהגיעו למקום הראשון במצעד > 2024

| # | תאריך | שיר | אמן (ים) |
| --- | --- | --- | --- |
| 7 | 6 בינואר | "All I Want for Christmas Is You" | מריה קארי |
| 8 | 13 בינואר | "Misty" | לסלי גור |
| 9 | 20 בינואר | "Never Lose Me" | פלו מילי (אנ') |
| 9 | 27 בינואר | "Never Lose Me" | פלו מילי (אנ') |
| 9 | 3 בפברואר | "Never Lose Me" | פלו מילי (אנ') |
| 9 | 10 בפברואר | "Never Lose Me" | פלו מילי (אנ') |
| 10 | 17 בפברואר | "Dance You Outta My Head" | קאט ג'ניס (אנ') |
| 11 | 24 בפברואר | "What You Won't Do for Love" | בובי קלדוול (אנ') |
| 12 | 2 במרץ | "End of Beginning" | Djo |
| 13 | 9 במרץ | "Carnival" | ¥$ בהשתפות ריץ' דה קיד ופלייבוי קרטי |
| 13 | 16 במרץ | "Carnival" | ¥$ בהשתפות ריץ' דה קיד ופלייבוי קרטי |
| re | 23 במרץ | "End of Beginning" | Djo |
| 14 | 30 במרץ | "Someday I'll Get It" | אלק אולסן |
| 14 | 6 באפריל | "Someday I'll Get It" | אלק אולסן |
| 14 | 13 באפריל | "Someday I'll Get It" | אלק אולסן |
| 14 | 20 באפריל | "Someday I'll Get It" | אלק אולסן |
| 15 | 27 באפריל | "Tell Ur Girlfriend" | ליי באנקז (אנ') |
| 15 | 4 במאי | "Tell Ur Girlfriend" | ליי באנקז (אנ') |
| 15 | 11 במאי | "Tell Ur Girlfriend" | ליי באנקז (אנ') |
| 16 | 18 במאי | "Million Dollar Baby" | טומי ריצ'מן |
| 16 | 25 במאי | "Million Dollar Baby" | טומי ריצ'מן |
| 16 | 1 ביוני | "Million Dollar Baby" | טומי ריצ'מן |
| 16 | 8 ביוני | "Million Dollar Baby" | טומי ריצ'מן |
| 16 | 15 ביוני | "Million Dollar Baby" | טומי ריצ'מן |
| 16 | 22 ביוני | "Million Dollar Baby" | טומי ריצ'מן |
| 16 | 29 ביוני | "Million Dollar Baby" | טומי ריצ'מן |
| 16 | 6 ביולי | "Million Dollar Baby" | טומי ריצ'מן |
| 16 | 13 ביולי | "Million Dollar Baby" | טומי ריצ'מן |
| 16 | 20 ביולי | "Million Dollar Baby" | טומי ריצ'מן |
| 17 | 27 ביולי | "Champagne Coast" | בלאד אורנג' (אנ') |
| 18 | 3 באוגוסט | "Juna" | קליירו |
| 19 | 10 באוגוסט | "Alibi" | סוודליזה, פבלו ויטאר ואיזה |
| 20 | 17 באוגוסט | "Kehlani" | ג'ורדן אדטונג'י (אנ') |
| 20 | 24 באוגוסט | "Kehlani" | ג'ורדן אדטונג'י (אנ') |
| 21 | 31 באוגוסט | "Symphony" | קלין בנדיט בהשתתפות זארה לארסון |
| 21 | 7 בספטמבר | "Symphony" | קלין בנדיט בהשתתפות זארה לארסון |
| 21 | 14 בספטמבר | "Symphony" | קלין בנדיט בהשתתפות זארה לארסון |
אבני דרך של שירים > מספר השבועות הגבוה ביותר בראש המצעד

| מספר שבועות | אמנ (ים) | שיר | שנה |
| --- | --- | --- | --- |
| 10 | טומי ריצ'מן | "Million Dollar Baby" | 2024 |
| 6 | מיצקי | "My Love Mine All Mine" | 2023 |
| 4 | פלו מילי | "Never Lose Me" | 2024 |
| 4 | אלק אולסן | "Someday I'll Get It" | 2024 |
| 3 | ליי באנקז | "Tell Ur Girlfriend" | 2024 |
| 3 | קלין בנדיט בהשתתפות זארה לארסון | "Symphony" | 2024 |
ראו גם

בילבורד טוויטר בזמן אמת
הערות שוליים

↑  "TikTok and Billboard Partner to Launch the TikTok Billboard Top 50 Chart". TikTok. 14 בספטמבר 2023. נבדק ב-15 בספטמבר 2023. {{cite web}}:  (עזרה)
↑  Malach, Hannah (14 בספטמבר 2023). "Billboard Launches TikTok Top 50 Chart". Women's Wear Daily. נבדק ב-15 בספטמבר 2023. {{cite web}}:  (עזרה)
↑  Garcia, Thania (14 בספטמבר 2023). "Sexyy Red's 'SkeeYee' Leads TikTok and Billboard's Newly Launched Top 50 Chart". Variety. נבדק ב-15 בספטמבר 2023. {{cite web}}:  (עזרה)
↑  Rutherford, Kevin (2024-07-18). "Tommy Richman's 'Million Dollar Baby' Rules TikTok Billboard Top 50 for 10th Week". Billboard (באנגלית אמריקאית). נבדק ב-2024-07-18.
↑  Geyser, Werner (11 בינואר 2019). "50 TikTok Stats That Will Blow Your Mind [Updated 2020]". Influencer Marketing Hub. ארכיון מ-4 ביוני 2020. נבדק ב-27 במאי 2020. {{cite web}}:  (עזרה)
↑  Carman, Ashley (29 באפריל 2020). "TikTok reaches 2 billion downloads". The Verge. ארכיון מ-29 ביולי 2020. נבדק ב-12 באוקטובר 2020. {{cite web}}:  (עזרה)
1 2  Koble, Nicole (28 באוקטובר 2019). "TikTok is changing music as you know it". British GQ. ארכיון מ-23 בנובמבר 2019. נבדק ב-26 בנובמבר 2019. {{cite web}}:  (עזרה)
↑  Whateley, Dan (22 באוגוסט 2023). "How TikTok is changing the music industry and the way we discover new, popular songs". Business Insider. נבדק ב-15 בספטמבר 2023. {{cite web}}:  (עזרה)
↑  Faguy, Ana (14 בספטמבר 2023). "Billboard Launches New Chart Just For TikTok". Forbes (באנגלית). נבדק ב-15 בספטמבר 2023. {{cite web}}:  (עזרה)
↑  McCathie, William (23 באפריל 2020). "Say So, TikTok, and the 'Viral Sleeper Hit'". Cherwell (באנגלית בריטית). נבדק ב-23 במרץ 2022. {{cite web}}:  (עזרה)
↑  Wass, Mike (14 ביולי 2022). "Viral Revivals: From Kate Bush to Tom Odell, Inside the Business of Oldies as New Hit Songs". Variety (באנגלית אמריקאית). נבדק ב-17 ביולי 2022. {{cite web}}:  (עזרה)
↑  Coscarelli, Joe (9 במאי 2019), "How Lil Nas X Took 'Old Town Road' From TikTok Meme to No. 1 | Diary of a Song", The New York Times, אורכב מ-המקור ב-10 בנובמבר 2019, נבדק ב-26 בנובמבר 2019 {{citation}}:  (עזרה)
↑  Leskin, Paige (22 באוגוסט 2019). "The life and rise of Lil Nas X, the 'Old Town Road' singer who went viral on TikTok and just celebrated Amazon Prime Day with Jeff Bezos". Business Insider. ארכיון מ-14 בספטמבר 2019. נבדק ב-26 בנובמבר 2019. {{cite web}}:  (עזרה)
יוסף אליהו טריווש

| --- | --- |
אין תמונה חופשית
 לידה:  30 בינואר 1855 וילנה, האימפריה הרוסית 
 פטירה:  21 במרץ 1940 (בגיל 85) וילנה, ליטא 
 מדינה:  האימפריה הרוסית, ברית המועצות 
 שפות היצירה:  עברית, יידיש, רוסית 
 
יוסף אליהו בן הלל טריווש (טריבוש) (30 בינואר 1855 – 21 במרץ 1940) היה מחנך, פרשן מקראי, סופר ומתרגם יהודי.
טריווש נולד וגדל בוילנה, וכשבגר עבר לגרודנו שבבלארוס, שם עבד כמחנך ומורה לשפה העברית והרוסית.
יצירתו

סיפורו הראשון של טריווש פורסם בעיתון העברי הלבנון בשנת 1873. סיפורים ומאמרים נוספים שלו התפרסמו בכתבי העת העבריים השחר, המליץ, הכרמל והשילוח ובעיתון דבר. רבים מסיפוריו תיארו את חיי היהודים ברוסיה.
ספריו דור תהפוכות, דין וחשבון ופסיעות קטנות זכו לשבחים רבים.
מלבד כתיבת פרוזה, טריווש אף עסק בפרשנות המקרא והוא כתב ספרים ומאמרים בנושא, ביניהם מקרא מפרש.
טריווש אף תרגם טקסטים רבים, ביניהם:
אנה קארנינה: רומן בשמונה חלקים (לב ניקולביץ' טולסטוי)
היסטוריה כללית: העולם העתיק (משה יעקב נדל)
המתה (אנני בוק)
כתבים נבחרים (לודויג ברנה)
מלחמה ושלום - כרכים א-ד (לב ניקולביץ' טולסטוי)
מסמולנסק עד מוסקבה: מלחמת נפוליון ברוסיה (לב ניקולביץ' טולסטוי)
ספורי הרצל (בנימין זאב הרצל)
ספר דברי הימים: מיום היות ישראל עד ימי הדור האחרון (צבי גרץ)
לקריאה נוספת

כתבי יוסף אליהו טריווש בפרויקט בן-יהודה
יוסף אליהו טריווש, ב"לקסיקון הספרות העברית החדשה"
יוסף אליהו טריווש באתר בית התפוצות
לזכר י.א. טריווש בעיתון הבקר
הערות שוליים

↑  תאריך לידתו אינו ודאי. לפי 'ספר זיכרון לסופרי ישראל', בעריכת נחום סוקולוב נולד בי"א שבט תרט"ו או תרט"ז (לא ברור אם מודפס ט"ו או ט"ז) [=30 בינואר 1855 או 18 בינואר 1856].
↑  יוסף אליהו טריווש, באתר מוזיאון העם היהודי בבית התפוצות
↑  יוסף אליהו טריווש, פרצופים מירושלים דליטא, באתר דבר
↑  דור תהפוכות, באתר פרויקט בן יהודה
↑  דין וחשבון, באתר פרויקט בן יהודה
↑  פסיעות קטנות, באתר הספריה הלאומית של ישראל
↑  טריבוש, יוסף אליהו בן הלל, מקרא מפרש - שופטים, וילנה, 1911
↑  לב טולסטוי, תרגום: יוסף אליהו טריווש, אנה קרנינה
↑  [https://www.nli.org.il/he/books/NNL_ALEPH990013298130205171/NLI המתה: ספור / אנני בוק
תרגום - י"א טריווש.]
| --- | --- |
בקרת זהויות :  NLI: 987007302599805171  PLWABN: 9810649810205606  ISNI: 0000 0000 4201 7725  LCCN: no99029204  NTA: 298619393  VIAF: 301560708   WorldCat (עם VIAF): 301560708
חשד (הלכה)

ביהדות ניתנת הדגשה מיוחדת על כך שעל האדם להתנהג בצורה שאיננה מעלה חשד כי הוא מתנהג שלא כראוי. כך אמר משה רבנו לבני גד ובני ראובן, כאשר נדרשו לפעול באופן ראוי, ולהשתתף בכיבוש ארץ ישראל, בספר במדבר:
והייתם נקיים מה' ומישראל
בדומה לכך נאמר במשלי "ומצא חן ושכל טוב בעיני אלוהים ואדם" דהיינו שעל האדם לדאוג לכך שמעשיו יהיו מקובלים ונאים בעיני אלוהים וגם בעיני הבריות, וכפי שאמרו חז"ל במשנה "איזוהי דרך ישרה שיבור לו האדם? כל שהיא תפארת לעושיה ותפארת לו מן האדם" כלומר שגם הבריות משבחים ומפארים אותו על דרכו הראויה שבחר.     

לחשיבות עיקרון זה אמרו חכמים בתלמוד הירושלמי שיסוד זה חרוז גם בתורה גם בנביאים וגם בכתובים:
ר' שמואל בר נחמן בשם ר' יונתן: בתורה ובנביאים ובכתובים מצאנו שאדם צריך לצאת ידי הבריות כדרך שהוא צריך לצאת ידי המקום: בתורה מניין? דכתיב: "והייתם נקיים מה' ומישראל", בנביאים מניין? דכתיב: "אל אלהים ה' אל אלהים ה', הוא יודע וישראל הוא ידע", בכתובים מניין? שנאמר: "ומצא חן ושכל טוב בעיני אלהים ואדם". גמליאל זוגא שאל לרבי יוסי בי רבי בון: אי זהו המחוור שבכולן? אמר ליה: "והייתם נקיים מה' ומישראל.
על פי כלל זה נפסק במשנה: "גבאי צדקה שאין להם עניים לחלק, פורטין לאחרים. גבאי תמחוי שאין להם עניים לחלק מוכרין לאחרים ואין מוכרין לעצמן, משום שנאמר 'והייתם נקיים מישראל'". כלומר, אם גבאי הצדקה ימכרו ויפרטו את הכסף שנאסף על ידם לעצמם, יבואו לחשוד בהם שהם מוכרים ופורטים לעצמם במחיר לא הוגן, ולכן למרות שהם עצמם יודעים שיפעלו כראוי, עליהם למכור דווקא לאנשים אחרים. כך גם נפסק, כי גבאי צדקה שמקבל את כספו הפרטי במקום ציבורי, לא יכניסנו לתוך כיסו, אלא יכניסנו לתוך כיס הצדקה, ורק כשיגיע לביתו יקחנו לעצמו, וכל זאת כדי שלא יבואו לחשוד אותו בגנבה מכיס הצדקה.
בדומה לכך אסור לאדם להיכנס יחידי לחורבה העומדת במקום שומם, שמא יאמרו שנכנס לשם לצורך מעשים אסורים.
מסופר בתלמוד ששיבחו חכמים את בית גרמו הממונים על עשיית לחם הפנים לבית המקדש, על כך שמעולם לא נמצאה פת נקיה ביד בניהם, שלא יביאו על עצמם חשד שהם מאכילים את משפחותיהם מלחם הפנים, וכן שיבחו את בית אבטינס הממונים על עשיית הקטורת לבית המקדש, על כך שמעולם לא יצאה כלה מבושמת מבתיהם שלא יאמרו אנשים שממעשה הקטורת הם מתבשמים.
הסר ממך עקשות פה

כלל דומה, הנאמר בעיקר למעשים העלולים לגרום בעקיפין לחשדות, ביסס רב אסי על פי הפסוק "הסר ממך עקשות פה ולזות שפתים הרחק ממך". פסוק זה אומר כי על האדם מוטלת חובה לפעול באופן שימנע מאנשים אחרים לרנן אחריו כי נהג שלא כשורה.
פסוק זה נזכר לרוב בתלמוד בשם רב אסי - ”כדרב אסי, דאמר רב אסי הסר ממך עקשות פה”. התוספות מסבירים כי פסוק זה רגיל היה על לשונו של רב אסי.
יש המסבירים את העניין בצורה כזו:
בכתובות כב ב, "אמר רב אסי הסר ממך עקשות פה...", שזהו מקרא מלא במשלי... וראה בתוספות שם שהתלבטו לבאר מאמר זה. אמנם, הן פשטיה דקרא הוא, שהאדם יסיר מעצמו עיקשות פה, כלומר שלא ירגיל עצמו לדבר בעיקשות ולזות שפתים, ורב אסי הוא שהשתמש בסגנון הכתוב לכוונה מיוחדת, שלא יעשה אדם דבר אשר ייעקשו אחרים פה ויליזו עליו. שומעיו הבינו רמיזותיו, וככה נהיה סגנון מקראי זה לפתגם עממי.
הסר ממך עקשות פה > דוגמאות

דין הלכתי זה מתבטא באדם שנחשד על שפחה או גויה, והשפחה השתחררה או התגיירה הגויה, שאסור לאותו אדם שנחשד להתחתן איתה לכתחילה, מכיוון שבכך הוא מחזק את הקול האומר כי הוא עבר עבירות עמה בעודנה שפחה, ולכן השתחררה. וזאת, למרות שאין הקול מזיק לגויה שנתגיירה, מכיוון שההלכה נפסקת כי גם אם גוי התגייר כיוון שרצה להתחתן עם יהודי, דינו כגר גמור.
באופן דומה, אדם שהעיד על אשה שהיא מותרת להינשא כיוון שבעלה מת, או לחלופין רב שפסק כי האשה מותרת להינשא, אין לו להתחתן עם האשה שהתיר, כיוון שהדבר עלול לגרום שיאמרו עליו כי התיר את האשה כדי לשאתה. עם זאת, אם שהרב או האדם היה נשוי בעת שהתיר, ואשתו חפצה לאחר תקופה מסוימת להתגרש ממנו, מותר לו להתחתן עם אותה אשה שהתיר אותה להנשא, כיוון שבצורה כזו אין חשש שיאמרו שהוא התיר אותה במטרה לשאתה, שהרי היה באותה שעה נשוי, אך אם הוא זה שהחליט לגרש את אשתו, יש חשש שיאמרו כי הוא תכנן להנשא עם אשה זו לאחר שיגרש את אשתו, ולכן התיר את האשה להנשא וגרש את אשתו הוא, ולכן אסור לו להתחתן עימה, כדי למנוע לזות שפתים.
החתם סופר. מקשה כיצד ייתכן לומר שהוא נשא אשה במטרה לזנות עם קרובתה, דבר הסותר לכלל "אין אשה מתקנאת אלא בירך חבירתה", כלומר אין דבר הגורם ויוצר צער וקנאה לאשה, מאשר כאשר יש להם בעל משותף. החתם סופר מסביר, כי כלל זה לא תקף, כאשר כל הנישואים היו רק במטרה ובהסכם כדי לזנות עם האשה השנייה, וכל הנישואים עומדים על בסיס זה. על פי כלל זה פסק החתם סופר, בשאלה שהובאה לפניו, כאשר לאחר נישואיו, נחשד אדם על אחות אשתו, והוא פוסק כי מותר לישא אותה לאחר מיתת אשתו, שכן אין הכלל של "הסר ממך עקשות פה" אומר שיש לחשוש שהוא זינה איתה בעקבות קשרים אסורים שיצר עימה לאחר הנישואין, שכן בשעת הנישואין לא היו הנישואין על דעת כן, ולכן תקף הכלל שאין אשה מתקנאת אלא בירך חבירתה, ובמקום כזה אין מקום לחשדות.
הסר ממך עקשות פה > הדין בדיעבד

בדיעבד, במקרים אלו כאשר האדם עבר על דברי חכמים והתחתן עם אותה אשה, הוא לא מחויב לגרש אותה. בשונה מכך, אדם שנחשד כי עבר על איסור ניאוף, והייתה שמועה בעיר על אותו מעשה, שמועה שלא פסקה - כלומר במשך יום וחצי, אסורה האשה להנשא לו עולמית, וגם אם התחתן עימה עליו לגרש אותה, שכן איסור חמור על אדם שעבר על ניאוף להתחתן עם האשה אותה הוא אסר לבעלה. איסור זה אינו מדין הסר ממך עקשות פה, אלא איסור התורה הנלמד מכפילות המילים "ונטמאה" בפרשת הסוטה, המלמד כי אשה שעברה על איסור ניאוף אסורה הן לבעלה והן לבועל.
הערות שוליים

↑  ספר משלי, פרק ג', פסוק ד'
↑  מסכת אבות פרק ב' משנה א'.
↑  מסכת שקלים פרק ג'.
↑  תלמוד בבלי, מסכת פסחים, דף י"ג, עמוד א'.
↑  תלמוד בבלי, מסכת ברכות, דף ג', עמוד א'.
↑  תלמוד בבלי, מסכת יומא, דף ל"ח, עמוד א'
↑  משלי ד, כד
↑  תלמוד בבלי, מסכת כתובות, דף כ"ב, עמוד ב', בתוספות ד"ה משום.
↑  תלמוד בבלי, מסכת יבמות, דף כ"ד, עמוד ב'.
↑  בשו"ת חתם סופר
יוסף אליהו וינוגרד

| --- | --- |
אין תמונה חופשית
 לידה:  ג' בכסלו ה'תרי"ד
 פטירה:  י"ט בטבת ה'תרע"ח (בגיל 64)
 מקום קבורה:  בית הקברות היהודי בהר הזיתים 
 תפקידים נוספים:  ראש ישיבת תורת חיים
 
רבי יוסף אליהו וינוגרד (ג' בכסלו ה'תרי"ד, 1853 – י"ט בטבת ה'תרע"ח, 1918) היה ראש ישיבת תורת חיים בירושלים.
ביוגרפיה

נולד בפינסק שבבלארוס, בנו של רבי אברהם חיים (שכונה "ר' חיים מתמיד"). למד תורה אצל אביו. נשא את פלטה בת ישראל אברהם לוי (נפטרה בירושלים, י"ב באייר ה'תרע"ח).
בשנת ה'תרמ"ב (1882) עלה לארץ ישראל עם אביו ואחיו רבי שמחה והם השתקעו בירושלים. אחרי פטירת האב, בשנת ה'תרמ"ו (1886), עלה אחיו רבי יצחק וינוגרד לארץ ישראל ועם בואו ייסד את ישיבת "תורת חיים". רבי יוסף אליהו עמד לימין אחיו בייסוד הישיבה ובניהולה. בשנים הראשונות הוא כיהן כמשגיח בישיבה.
לאחר פטירת אחיו רבי יצחק, בשנת ה'תרע"ג (1913), התמנה רבי יוסף אליהו לעמוד בראשות הישיבה ונטל על עצמו גם את העול הכלכלי.
הרב אריה לוין, שלאחר עלותו ארצה, בשנת 1905, למד בישיבת תורת חיים, כותב עליו בזיכרונותיו: "הרב הגאון הצדיק, איש חמודות, שכל דרכיו במעגל יושר ודבריו מנויים וספורים למטרתם, הלא הוא ר' יוסף אליהו וינוגרד", והוא מכיר לו טובה על "אשר גילה לי התקרבות כה אמיצה שאין לשערה".
הרב וינוגרד נפטר בירושלים בשנת ה'תרע"ח (1918) ונקבר בבית הקברות בהר הזיתים.
חיבורו

בשנת ה'תר"ע (1910) הוציא את ספרו "נתיבות החיים" ואת ההכנסות הקדיש לישיבה. הוא הוציא את הספר בעילום שם. בשנת ה'תשט"ו (1955) הוציאו נכדיו הוצאה שנייה מהודרת וציינו בה את שמו.
בהקדמת המהדורה השנייה כותב עליו אחיינו, הרב שמעון וינוגרד, כי "היה גאון נפלא בים הגדול של שני התלמודים והראשונים, והיה הוגה דעות בכל ספרות הפילוסופיה הדתית, חכמת הנסתר וספרי הקבלה... כן הייתה לנס בקיאותו בכתבי הקודש והפרשנים הראשונים. גם ידיעותיו הרחבות בכל מכמני השפה העברית, ספרותה ודקדוקה, היו למופת".
משפחתו

בנו: רבי משה וינוגרד, ממנהלי ישיבת תורת חיים. בתו מרים נישאה לבן דודה יהושע ליב, בן הרב יצחק וינוגרד. נינו הוא הביבליוגרף ישעיהו וינוגרד.
טיקטאליק

| טיקטאליק |
| --- | --- |
  מאובן של טיקטאליק
תקופה
דבון, 380 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי סנפירים בשרניים
קבוצה:: סטגוצפליה
סוג:: טיקטאליק
מין:: Tiktaalik roseae
שם מדעי
 Tiktaalik
תחום תפוצה


טיקטאליק בהשוואה לאדם
איור של טיקטאליק
טִיקְטַאלִיק (שם מדעי: Tiktaalik; באינוקטיטוט: ᑎᒃᑖᓕᒃ, "דג מים מתוקים גדול החי במים רדודים") הוא סוג של דג קדום מקבוצת בעלי סנפירים בשרניים שחי בתקופת הדבון המאוחרת לפני כ-375 מיליוני שנים. ידוע על מין אחד השייך לסוג זה: Tiktaalik roseae.
לטיקטאליק סימנים רבים זהים לאלו של בעלי ארבע רגליים, ועל פי פליאונטולוגים הוא מסווג כחוליה האבולוציונית המקשרת בין דגים לבין בעלי ארבע הרגליים.
מאובן של טיקטאליק התגלה ב-2004 באי אלסמיר שבצפון קנדה על ידי אדווארד דשלר, ניל שובין ופאריש ג'נקינס, כחלק ממשלחת חיפוש שנשלחה לחפש באזור זה הוכחות שיחזקו את התאוריה של התפתחות חולייתני היבשה מן הדגים.
מאובני הטיקטאליק שנמצאו מהווים מאובני מעבר בין סוגים של מאובני דגים מתקופת הדבון המאוחרת, לבין המאובנים המוקדמים ביותר של חולייתני היבשה.
מבנה גופו

הטיקטאליק מספק תובנות על התכונות של בעלי החיים שהיו הקרובים ביותר להפוך לבעלי ארבע רגליים. בניגוד למאובני-מעבר קודמים, שהיו דומים יותר לדגים, ל"סנפירים" של טיקטאליק יש עצמות שורש בסיסיות וקרניים פשוטות המזכירות אצבעות.
לא כל האיברים ברורים מבחינת ההומולוגיה, אך כן ניתן למצוא התאמה בין כמה מאיבריו לאיבריהם של בעלי ארבע רגליים.
הסנפיר שלו בוודאות היה מסוגל לשאת משקל, בהיותו מחובר לכתף מאסיבית, עם מפרקים דיסטיליים ניידים מאוד. ישנם סימנים חזקים לכך ששרירי הסנפיר יכלו להתכופף בדומה למפרק כף-יד. תכונות דמויי מפרק-כף-יד אלו סייעו כנראה לטיקטאליק לעגן את עצמו לקרקעית הים כנגד זרמים חזקים.
בנוסף ראוי לציין איברי נשימה שבקצה ראשו – שהם ההתחלה של מערכת נשימה כמו שהיא מוכרת אצל בעלי חיים החיים על היבשה – ומרמזים שהטיקטאליק היה מצויד בזימים לצד ריאות פרימיטיביות. תכונה זו הייתה שימושית במים רדודים, שבהם טמפרטורת המים הגבוהה יחסית מורידה את ריכוז החמצן. תכונה זו הובילה להתפתחות של צלעות חזקות יותר, תכונה אבולוציונית מרכזית של יצורים החיים על הקרקע. הצלעות החזקות יותר של הטיקטאליק היו תומכות בגופו בכל פעם שהעז לצאת מסביבת הגידול המימית אל היבשה.
לטיקטאליק היה חסר מאפיין שמזוהה עם דגים – עצמות ראש מעוגלות שמגבילות את תנועת הראש לרוחב. ממצא זה הופך את הטיקטאליק לדג הקדום ביותר הידוע, שהיה לו למעשה צוואר. שליטה בתנועת הצוואר מהווה יתרון בציד על פני היבשה ובמים רדודים.
לטיקטאליק קווי דמיון לדג האליגטור שקיים עד היום, ולסוגים נוספים של דגי תנין המוכרים לאדם.
סיווג

הטיקטאליק רוסאי (Tiktaalik roseae) הוא המין היחיד המוכר שמסווג לסוג זה.
הטיקטאליק מתוארך לתקופה שלפני כ-375 מיליון שנים. פליאונתולוגים מסווגים אותו כמאובן מעבר בין חולייתנים חסרי-רגליים (דגים) – כמו הפנדריכטיס שמתוארך ללפני כ-380 מיליון שנים – לבין בעלי הארבע הרגליים הקדומים ביותר שנמצאו, כמו מאובני האקנתוסטגה שמתוארכים ללפני כ-365 מיליון שנים.
ניתן למנות בטיקטאליק כמה סימני שייכות.
סימני שייכות לדגים:
זימים
קשקשים
סימני מעבר לבעלי חוליות:
מבנה החוליות ומפרקי גפיים כמו מפרק כפיים כשהסנפירים עדיין קיימים
מבנה האוזן
סימני בעלי חיים עם ארבע רגליים:
צלעות דומות לצלעות של בעלי ארבע רגליים
צוואר נע
ריאות
גילוי המאובן

בשנת 2004, לאחר חמש שנים של חפירות באי אסלמיר שבצפון קנדה, נמצאו שלושה שלדי טיקטאליק מאובנים בתוך סלע שנוצר מתוך משקעיו של נהר מתקופת הדבון. בתקופה בה הטיקטאליק חי, האי אלסמיר היה חלק מיבשת לאורנטיה הקדומה (אזור צפון אמריקה וגרינלנד המודרניים), שבזמנו הייתה באזור קו המשווה והאקלים בה היה חמים.
כאשר התגלה, אחת הגולגולות של השלדים בלטה החוצה מתוך צוק, ולשמחתם גילו החוקרים שהם מצאו מאובני שלדים שהשתמרו כל כך יפה שהם עדיין שלמים. כאשר בדקו החוקרים את הגולגולת, הבינו שבידיהם מאובן של יצור קדום מלפני כ-375 מיליון שנים.
המאובן התגלה על ידי דוקטור טד דשלר מהאקדמיה למדעי הטבע של אוניברסיטת דרקסל, דוקטור ניל שובין מאוניברסיטת שיקגו, ופרופסור פאריש ג'נקינס מאוניברסיטת הרווארד, והתגלית פורסמה בכתב העת המדעי Nature בשנת 2005. המאובן סווג במהרה כמאובן מעבר. פרופסור ג'ניפר קלארק מאוניברסיטת קיימברידג' – המתמחה באבולוציה של בעלי ארבע רגליים – אמר על הטיקטאליק: "זה אחד מהדברים האלו שאתה יכול להצביע עליהם ולומר: 'אמרתי לכם שזה קיים', והנה זה".
החיפוש אחר הטיקטאליק וחשיבותו

דוקטור ניל שובין מטעם אוניברסיטת שיקגו כתב על התגלית כך:
"לתאוריות מדעיות משמעות רבה, מאחר שהן מאפשרות לנו לבצע תחזיות על העולם. החוקרים בודקים את כל הראיות שנאספו עד בתחום מסוים כדי לחזות מה נוכל לגלות אם נבצע ניסויים נוספים. אם תוצאות הניסוי מאשרות את התחזיות הללו – אנו יודעים שיש לנו תאוריה מוצקה.
באופן זה, החיפוש אחר הטיקטאליק העמיד את התאוריה של החוקרים במבחן."
כדי להסביר איך תוכנן הניסוי שיוכל לחזק את התאוריה, הסבירו כך:
"כפליאונטולוגים, אנחנו לא יכולים ללכת למעבדה ולהשתמש בכוסות ומבחנות כדי לאסוף ראיות ולבדוק את התאוריות שלנו. במקום זאת, אנו בוחנים את ראיות המאובנים שקיימות היום כדי ליצור תחזיות לגבי מה שאנו עשויים למצוא בשטח מחר. למזלנו, יש שפע של ראיות מפוזרות בכל רחבי העולם. כדי למצוא מאובן מעבר בין חיות היבשה לבין הדגים, אנחנו מתחילים על ידי חיפושם של בעלי ארבע-הרגליים הקדמונים ביותר ברשומות המאובנים. לאחר מכן, אנחנו מחפשים ברשומות המאובנים דגים שלסנפירים שלהם יש מאפיינים דומים לגפיים של אותם בעלי-ארבע-רגליים.
לאחר שחקרנו את כל המאובנים הרלוונטיים למעבר מן המים אל הקרקע, אנו מתחילים לקבל מושג לגבי פרק הזמן שבו התרחש המעבר הזה. אנו יודעים שבעלי הסנפירים הבשרניים נמצאים בתוך סלעים בני כ-380–390 מיליון שנים. היצור הראשון בעל ארבע רגליים שמצאנו הופיע בסלע שמתוארך סביב 363 מיליון שנה. השכל הישר אומר לנו כי צורת המעבר חייבת להיות בטווח של 363–380 מיליון שנה. העולם הוא מקום גדול. איך אנחנו יודעים איפה להתחיל לחפש? למרבה המזל, רוב האדמה על כדור הארץ כבר ממופה על ידי גאולוגים המחפשים משאבי טבע יקרי ערך כמו נפט ופחם. אז אנחנו צריכים לעשות קצת מחקר נוסף, הפעם, בחדר המפות של הספרייה המקומית שלנו. אנו מחפשים מפות גאולוגיות של העולם כדי למצוא אזורים שלא נחקרו עדיין, ובהם סלעים מהסוג הנכון ובגיל הנכון.
אנחנו יודעים שבעלי הסנפירים הבשרניים ובעלי ארבע הרגליים הראשונים חיו בזרמים של מים מתוקים, בזכות המשקעים שבתוכם אנחנו מוצאים את המאובנים. כך אנחנו מחפשים מאגרי מים מתוקים מתקופת הדבון התיכונה.
הדבר האחרון שאנחנו מחפשים הוא סלע חשוף. זה לא עוזר לנו אם בנו מרכז קניות על גבי סלעים בני 370 מיליון שנה. התברר שישנם שלושה מאגרי מים מתוקים מתקופת הדבון בצפון אמריקה, ורק אחד מהם עדיין לא נחקר: הארכיפלג הארקטי הקנדי. לכן הקמנו משלחת שתחקור את המאובנים במקום בשנת 1999. בשנים הראשונות המשלחת נכשלה במידה רבה. כפי שמתברר, ירדנו רחוק מדי מערבה, אל מה שהיה פעם אוקיינוס עתיק. כל מה שמצאנו היו מאובנים ימיים. אך בשנים שלאחר מכן המשכנו מזרחה עד שאיתרנו את המשקעים הנכונים. בסופו של דבר, החפירות באתר חשפו את הטיקטאליק בשנת 2004. לא רק שזה היה מרגש למצוא מין חדש, אלא הבשורה הגדולה היא שהמדענים חזו מראש את קיומו של יצור כזה במיקום הזה. כך מצאנו עוד אישור לתאוריה שלנו"
ראו גם

מאובן מעבר
הערות שוליים

1 2 3  University of Chicago, The Search for Tiktaalik, ‏2006-2009
1 2  University of Chicago, The Search for Tiktaalik, ‏2006-2009
↑  Shubin, Neil. Your Inner Fish., Pantheon, 2008
1 2  Bob Holmes, Meet your ancestor, the-fish-that-crawled, newscientist, ‏2007
↑  Peter N. Spotts, Fossil fills gap in move from sea to land, The Christian Science Monitor, ‏April 6, 2006
↑  Edward B. Daeschler1, Neil H. Shubin2 and Farish A. Jenkins, Jr3, A Devonian tetrapod-like fish and the evolution of the tetrapod body plan, nature, ‏11 October 2005
↑  John Noble Wilford, An Ancient Fish’s Four-Wheel Drive, nytimes, ‏JAN. 13, 2014
↑  University of Chicago, The Search for Tiktaalik, ‏2006-2009
↑  University of Chicago, The Search for Tiktaalik, ‏2006-2009
יז'י קוסלה

| --- | --- |

 לידה:  15 ביולי 1942 צ'נסטוחובה, רפובליקת פולין 
 פטירה:  7 בינואר 2017 (בגיל 74) גדיניה, רפובליקת פולין 
 מקום קבורה:  Witomino Cemetery in Gdynia 
 מוקד פעילות:  פולין 
 תקופת הפעילות:  מ-1962 
 סוגה:  ביג ביט 
 שפה מועדפת:  פולנית 
 כלי נגינה:  גיטרה 
 פרסים והוקרה:  Bronze Medal for Merit to Culture – Gloria Artis‎ 
 
יז'י קוסלה (15 ביולי 1942, צ'נסטוחובה - 7 בינואר 2017, גדיניה) היה גיטריסט, זמר, ומלחין פולני. הוא ידוע בעיקר בכך שהיה בין המייסדים של להקת צ'רבונה גיטרי.
ביוגרפיה

י'זי נולד בוצ'נסטוחובה כאשר העיר הייתה תחת כיבוש נאצי. לאחר סיום מלחמת העולם השנייה המשפחה עברה לגדיניה. בשנת 1961 יז'י קוסלה הקים את הלהקה הראשונה שלו. בשנים 1962–1964 הוא שירת בצבא שגם שם הקים להקה.
בשנת 1965 הוא היה בין המייסדים של להקת צ'רבונה גיטרי והיה בין מוביליה בשנים 1965–1967. לאחר עזיבת הלהקה, הוא המשיך לנגן, לשיר ולהלחין עד לשנת 1976.
בשנת 1976 יז'י קוסלה בעיקר עבד במועדון לילה. בשנת 1991 הוא חזר ללהקה אותה הקים, עזב אותה בשנת 1993 ובשנת 1999 חזר הבפעם השלישית.
יז'י קולסה כתב מספר שירים שהיו להיטים של הלהקה שהייתה בין הפופולריות ביותר בפולין. הוא הפסיק את הפעילות המוזיקלית בשנת 2015 עקב הידרדרות בבריאותו.
יז'יקלוסה נפטר בגדיניה בשנת 2017.
על הפעילות המוזיקלית הוענק לו עיטור פולני ופעמיים הוא קיבל פרס התרבות מהעיר גדנסק בו פעלה להקת "צ'רבונה גיטרי".
חמשת הימים של מילאנו

| --- | --- |

 ממשל
 שפה נפוצה:  איטלקית
 עיר בירה:  מילאנו
 היסטוריה
 תאריכי הקמה:  18 במרץ 1848 
 תאריכי פירוק:  22 במרץ 1848 
 ישות קודמת:  ממלכת לומברדיה-ונציה ממלכת לומברדיה-ונציה
 ישות יורשת:  ממלכת סרדיניה ממלכת סרדיניה
 
חמשת הימים של מילאנו (באיטלקית: Cinque giornate di Milano) היה מרד ואירוע מרכזי במהלך מהפכות 1848 שהתחיל את מלחמת העצמאות האיטלקית הראשונה. ב-18 במרץ התעורר מרד בעיר מילאנו שבחמישה ימים של קרבות רחוב הרחיק את המרשל רדצקי וחייליו האוסטרים מהעיר.
רקע

ב-1848 פתחו המילאנזים במערכה נגד האימפריה האוסטרית כבר ב-1 בינואר. ביום ראש השנה החלו המילאנזים להחרים הימורים ומוצרי טבק, שהיו מונופולים ממשלתיים שהכניסו למעלה מ-5 מיליון לירות בשנה. החרם הגיע לשיאו בקרב רחוב עקוב מדם ב-3 בינואר, כאשר חיילים אוסטרים, בקבוצות של שלושה, נעלבו ונרגמו באבנים על ידי קהל זועם. לאחר מכן התאספו החיילים בקבוצות של תריסר והסתערו על ההמון בחרבות ובכידונים, הרגו חמישה ופצעו 59 נוספים. רדצקי הגביל את חייליו לבסיסים למשך חמישה ימים. ההפגנות הסתיימו, אבל חודשיים לאחר מכן, כשהגיעו למילאנו חדשות על המרד בווינה ונפילת מטרניך, המילאנזים יצאו שוב לרחובות, ב-18 במרץ.